**Projekt Fora pokusi iz fizike**

Školska godina 2020./2012. prilično je zahtjevna zbog uvjeta rada koje je nametnula pandemija. To se odrazilo i na projektnu i na istraživačku nastavu. Kada su učenici polazili nastavu online nije im bio dostupan školski pribor za izvođenje pokusa, a kada su polazili nastavu u školi smanjio se broj pokusa koje su učenici samostalno izvodili zbog nemogućnosti dezinfekcije pribora u kratkom vremenu.

 Kako bi potaknuli učenike na istraživanje, razmjenu ideja i međusobnu suradnju u novonastalim uvjetima **učitelji fizike Jasna Bagić Ljubičić i Hrvoje Kosanović** osmislili su projekt **Fora pokusi iz fizike**. Učenici 8. razreda koji su se prijavili za projekt imali su zadatak pronaći ili sami osmisliti pokus na temu Valovi s priborom dostupnim u kućanstvu, a zatim snimiti i video zapis.

Cilj je bio da učenici kroz projekt Fora pokusi iz fizike razvijaju interes prema znanosti, samostalnost u radu ali i timski rad, prezentacijske vještine kao i kompetencije u korištenju digitalnih alata. Projektom smo željeli pokazati da se pokusi mogu izvoditi kod kuće, s priborom dostupnim u kućanstvu, te da pokusi i istraživačka nastava nisu rezervirani samo za nastavu u učionici.

**Video Fora pokusi iz fizike sadrži 4 jednostavna pokusa iz područja Valova**:

**Valovi na elastičnoj opruzi,**

**Odbijanje valova,**

**Valovi u plitkoj i dubokoj vodi** i

**Zvučni valovi.**

Video Fora pokusi iz fizike namijenjen je učenicima kao pomoć u učenju ili kao priprema za nastavni sat ali i kao poticaj za daljnje istraživanje. Namijenjen je učiteljima Fizike te učiteljima drugih predmeta koji mogu ostvariti među predmetnu suradnju s predmetom Fizika kao i učiteljima razredne nastave.

**Video se nalazi na YouTube kanalu na poveznici:**

|  |  |
| --- | --- |
|  |  |

<https://youtu.be/V4Lb-M6ulFQ>

\* Mogućnosti korištenja videa **Fora pokusi iz fizike** u nastavi drugih predmeta:

- Glazbeni (pokus Zvučni valovi) – prepoznavanje visokih i niskih tonova, izrada tonske ljestvice s

 pomoću vodom napunjenih čaša ili boca.

- Matematika (pokus Valovi u plitkoj i dubokoj vodi) – primjer korištenja izraza za brzinu i njezino

 izračunavanje.

- Geografija (pokus Odbijanje valova) – kako valovi utječu na obale mora.

- Likovna kultura (pokus Valovi na elastičnoj opruzi, Odbijanje valova) – crtanje valova.